“เงินบาท” วันนี้เปิดตลาด 33.69 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.69 บ. แข็งค่าจากปิดตลาดวานนี้ที่ระดับ 33.69 บาท แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.69 บ. แข็งค่าจากปิดตลาดวานนี้ที่ระดับ 33.69 บาท แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
10 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(10 พ.ค.66) เปิดตลาด  33.69 บาท/ดอลลาร์ แข็งค่าขึ้นจากราคาปิดตลาดเมื่อวานที่ระดับ 33.75 บาท/ดอลลาร์
โดยค่าเงินบาทเคลื่อนไหวในทิศทางแข็งค่า โดยเคลื่อนไหวผันผวนจากแรงซื้อสินทรัพย์ปลอดภัย ทั้งพันธบัตรและทองคำ  โดยทองคำมีแรงซื้อกลับเข้ามาอย่างต่อเนื่อง และขึ้นไปทดสอบ 2,040 USD/OZ  ขณะที่แรงซื้อพันธบัตรของไทยมีค่อนข้างมากจากนักลงทุนต่างชาติที่เข้ามาถึง 25,199 ล้านบาทเมื่อวานนี้ ซึ่งส่วนใหญ่เป็นพันธบัตรระยะสั้นถึงกว่า 22,666 ล้านบาท ซึ่งอาจจะเป็นการเก็งกำไรค่าเงินบาทในระยะสั้นก่อนการเลือกตั้งในประเทศ
ภาพรวมการเคลื่อนไหวของเงินบาทมีลักษณะผันผวนตาม Flow ซื้อขายทองคำ รวมถึง Fund Flow ในตลาดการเงิน ซึ่งวันนี้น่าจะเริ่มชะลอการแข็งค่า เนื่องจากตลาดรอการเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ของสหรัฐฯ ในวันพุธและพฤหัสบดีตามลำดับ เพื่อหาสัญญาณบ่งชี้ทิศทางอัตราดอกเบี้ยของธนาคารกลางสหรัฐต่อไป
ทั้งนี้คาดการณ์ค่าเงินบาทวันนี้มีแนวรับ/แนวต้านระยะสั้นที่  33.60/33.90 บาทต่อดอลลาร์  แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน ส่วนกรอบค่าเงินวันนี้ USD/THB 33.60- 33.90,EUR/THB 36.80 – 37.20,JPY/THB 0.2480 – 0.2520,GBP/THB 42.30 – 42.70,AUD/THB 22.60 – 23.00